เศรษฐกิจ พ.ย.ฟื้นแรง
คลังแจงเศรษฐกิจเดือน พ.ย. ฟื้นตัวได้ดี เนื่องจากปัจจัยบวก ทั้งการส่งออก การบริโภค และการลงทุนภาครัฐ ขยายตัวได้สูง
29 ต.ค. 2565

คลังแจงเศรษฐกิจเดือน พ.ย. ฟื้นตัวได้ดี เนื่องจากปัจจัยบวก ทั้งการส่งออก การบริโภค และการลงทุนภาครัฐ ขยายตัวได้สูง
นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง เปิดเผยว่า การขยายตัวเศรษฐกิจการ เดือน พ.ย. 2559 ปรับตัวดีขึ้น จากการส่งออกสินค้าที่ขยายตัวได้สูงถึง 10.2%
ขณะที่การบริโภคภาคเอกชนมีการใช้จ่ายปรับตัวดีขึ้น สะท้อนจากการจัดเก็บภาษีมูลค่าเพิ่ม (แวต) ขยายตัว 2.1%  และการใช้จ่ายของรัฐบาลโดยเฉพาะรายจ่ายลงทุนยังคงขยายตัวดีต่อเนื่อง ในเดือน พ.ย.2559 ขยายตัวสูงถึง 89.8% ต่อปี ทำให้รายจ่ายลงทุนในช่วง 2 เดือนแรกของปีงบประมาณ 2560 ขยายตัว 40.9% ต่อปี
นอกจากนี้ เครื่องชี้เศรษฐกิจด้านการผลิตยังคงมีสัญญานที่ดี ความเชื่อมั่นภาคอุตสาหกรรม (TISI) ปรับตัวเพิ่มขึ้นต่อเนื่องเป็นเดือนที่ 3 ติดต่อกันที่ระดับ 87.6 และเป็นระดับที่สูงที่สุดในรอบ 20 เดือน โดยได้รับปัจจัยสนับสนุนจากความคาดหวังของผู้ประกอบการต่อมาตรการกระตุ้นการใช้จ่ายในช่วงปลายปี
นายกฤษฎา กล่าวว่า แนวโน้มเศรษฐกิจไทยเดือน ธ.ค. 2559 ที่เป็นเดือนสุดท้ายของปี ยังขยายตัวดีจากการส่งออก คาดว่าเศรษฐกิจทั้งปีจะขยายตัวได้ 3.3% ตามที่กระทรวงการคลังคาดการณ์ไว้ล่าสุด